Weekend Rings, White Rings, 18k Rings, Party Rings, Women Rings, Light Weight Jewellery Rings, Gold Rings, Festive Rings, Romance Rings, Gemstone Rings, Diamond And Gemstone Rings, Akshaya Tritiya Rings, Fashion Rings, Workwear Rings, Pearl Rings
Explore other designs Party Women Rings Weekend Women Rings 18k Gold Rings Workwear Women Rings Women Akshaya Tritiya Rings Women Gold Rings Women Diamond And Gemstone Rings Women Gemstone Rings Women Festive Rings Women Romance Rings SA chirurg vermis in Sirië | Netwerk24
Deur Erika Gibson 10 Maart 2019 00:13
’n Suid-Afrikaanse chirurg wat voorheen al weens ekstremistiese bande in hegtenis geneem is, is sover vasgestel kan word die afgelope week in Sirië dood. Sy 12-jarige seun, wat saam met hom was, is vermis en moontlik dood.
Dr. Feroze Ganchi (48) van Durban is reeds die afgelope drie jaar saam met sy vrou, Saffiya, ’n psigiater, in Sirië.
Volgens dr. Imtiaz Sooliman van Gift of the Givers het Saffiya en haar 13-jarige dogter die afgelope week in die Al Hol-vlugtelingkamp by Baghouz in die noordooste van Sirië aangekom. Die meeste van die terreurgroep Isis se simpatiseerders word in dié kamp aangehou. Die kamp is in Koerdiese gebied en die vlugtelinge kan nie na willekeur kom en gaan nie.
Sooliman sê direkte kontak met Saffiya kon nog nie bewerkstellig word nie. Boonop het Feroze onder ’n skuilnaam na Sirië gereis.
“Sover ons weet, was Feroze en sy vrou in Sirië om beseerdes te behandel. In die kamp is nog minstens drie volwasse Suid-Afrikaners en vier kinders. Nog ’n Suid-Afrikaanse vrou en haar drie kinders is onderweg soontoe.
“Een van die vroue se man en seun is reeds sedert Desember 2017 vermis. Hulle is nog nie toegelaat om na Suid-Afrika terug te keer nie.”
Luidens vroeëre berigte is die vrou met die vier kinders Sadaah Modise (45), voorheen van Orange Farm in Johannesburg. Haar man, Patrick (41), en 14-jarige seun is vermis. Haar vyfde kind is blykbaar in die kamp dood.
“Daar is nog onbevestigde berigte dat ’n Suid-Afrikaanse vrou, haar ses kinders en ’n jong man in Damaskus aangehou word. Ons vermoed daar is nóg Suid-Afrikaners.”
Ndivhuwo Mabaya, woordvoerder vir die departement van internasionale betrekkinge en samewerking (Dirco), sê hulle is bewus van die gerugte oor Feroze en sy seun se dood.
Mabaya sê dit is Dirco se beleid dat elke geval van ’n terugkerende Isis-simpatiseerder op meriete hanteer word.
Sooliman sê die omstandighede in Al Hol is haglik omdat die internasionale gemeenskap nie hulp bied nie weens die aangehoudenes se Isis-verbintenis.
Meer oor: Imtiaz Sooliman | Sirië | Gift Of The Givers | Verdwyning